als_Latn dik_Latn sag_Latn
Koalicioni PDK – LDK, që në fillimet e tij është ngritur me një sërë pikëpyetjesh dhe një sërë kontestimesh, mirëpo pavarësisht të gjithave ende po qëndronë në udhëheqje. Së fundmi, çështja e Demarkacionit, po konsiderohet si pika që do të çojë në ndarje të koalicionit në fjalë.
Emrat që kanë folur për prishjen e koalicionit, janë persona që nuk kanë realizuar ambiciet e tyre në këtë Qeveri. Bëhet fjalë për deputetin nga radhët e PDK-së, Nait Hasani apo po në anën tjetër, disa zyrtarë të LDK-së, si Vjosa Osmani e Adem Salihaj. Veçanërisht , deputetja Vjosa Osmani, është në kërkim të çdo mundësie për të shenjëstruar LDK –në dhe Qeverinë?
Por, sipas burimeve të gazetës “Bota sot”, Osmani nuk e ka përkrahjen e duhur në LDK, për të vijuar metodën e përçarjes. Ndërsa e gjithë skena politike si dhe e mbarë shoqëria është në pritje të datës 1 shtator, ku në Kuvend, do të diskutohet Demarkacioni, zyrtarë si nga PDK –ja ashtu edhe nga LDK –ja, kanë hedhur poshtë dhe vijojnë të hedhin poshtë, ndarjen e koalicionit, PDK –LDK, nëse nuk miratohet Demarkacioni. Konkretisht, Nënkryetari i Kuvendit të Kosovës, Xhavit Haliti ka mohuar se do të prishet koalicioni qeverisës PDK-LDK, në rast së nuk ratifikohet marrëveshja për demarkim të kufirit në mes Kosovës dhe Malit të Zi.
Sipas tij, s’ka asnjë arsye që të prishet koalicioni i PDK-së me LDK-në. Haliti është shprehur i bindur se “koalicioni, do të vazhdojë të funksionojë deri në fund të mandatit”. Gjithashtu, në qëndrueshmërinë e koalicionit beson edhe zëvendëskryeministri dhe nënkryetari i Partisë Demokratike të Kosovës (PDK), Hajredin Kuçi.
(Tekstin e plotë mund ta lexoni të Hënën në publikimin e shtypur të gazetës kombëtare “Bota sot”)
als_Latn als_Latn als_Latn als_Latn als_Latn